|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/356** |
|  | **(protokols Nr.12; 24.p)** |

**Par** **Rankas pagasta nekustamā īpašuma “Līvāni” sastāva grozīšanu un jauna nekustamā īpašuma nosaukuma piešķiršanu**

Izskatīts akciju sabiedrības “Latvijas valsts meži” Nekustamo īpašumu pārvaldes nekustamo īpašumu speciālistes **[…]**, kas rīkojas **[…]**, deklarētās dzīvesvietas adrese: […], vārdā uz Vidzemes apgabaltiesas zvērinātas notāres Līgas Laivenieces 2024.gada 3.janvārī izdotas pilnvaras (reģistra Nr.7) pamata, 2025.gada 7.aprīļa iesniegums Nr. 4.1-2\_025h\_260\_25\_283 (Gulbenes novada pašvaldībā saņemts 2025.gada 7.aprīlī un reģistrēts ar Nr. GND/5.13.3/25/885-A) ar lūgumu piešķirt nosaukumu “Līvānu mežs” nekustamajam īpašumam, kas tiks izveidots, atdalot zemes vienību ar kadastra apzīmējumu 5084 011 0029 6,8 ha platībā no nekustamā īpašuma “Līvāni”, Rankas pagasts, Gulbenes novads, kadastra numurs 5084 008 0104.

Saskaņā ar Vidzemes rajona tiesas Rankas pagasta zemesgrāmatas nodalījumu Nr. 223 nekustamā īpašuma “Līvāni”, Rankas pagastā, Gulbenes novadā, kadastra numurs 5084 008 0104, kas sastāv no divām zemes vienībām ar kadastra apzīmējumiem 5084 011 0029 6,8 ha platībā, 5084 008 0104 43,8 ha platībā, un ēkām (būvēm) ar kadastra apzīmējumiem 50840080104001, 50840080104003, 50840080104006, īpašuma tiesības ir nostiprinātas […], pamatojoties uz tiesneses Ineses Čakšas 1997.gada 2.septembra lēmumu, žurnāls Nr. 840079, un 2017.gada 26.jūnija lēmumu, žurnāls Nr. 300004375943.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu.

Gulbenes novada pašvaldība 2025.gada 30.aprīlī nosūtīja iesniegumu Nr. GND/4.18/25/1299 Valsts valodas centram atzinuma saņemšanai par plānotā nekustamā īpašuma atbilstību noteikumiem. Gulbenes novada pašvaldība ir saņēmusi Valsts valodas centra 2025.gada 12.maija atzinumu Nr.1-16.1/364 (Gulbenes novada pašvaldībā saņemts 2025.gada 13.maijā un reģistrēts ar Nr. GND/4.18/25/1704-V), ka saskaņo plānoto nekustamā īpašuma nosaukuma “Līvānu mežs” piešķiršanu nekustamajam īpašumam Gulbenes novada Rankas pagastā, ko paredzēts izveidot, no nekustamā īpašuma “Līvāni”, kadastra numurs 5084 008 0104, atdalot zemes vienību ar kadastra apzīmējumu 5084 011 0029.

Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.6.apakšpunkts nosaka, ka lietošanas mērķa maiņu ierosina, ja iepriekš noteiktais lietošanas mērķis un tam piekrītošā zemes platība neatbilst šo noteikumu II1 vai IV nodaļā minētajām prasībām. Šo noteikumu 18.punkts nosaka, ka lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais; lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija. Saskaņā ar šo noteikumu 30.punktu lauku teritorijās zemes vienībai, kas neatbilst šo noteikumu II1 nodaļas regulējumam un kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi. Lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei. Uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases “Apbūves zeme”.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.6.apakšpunktu, 18., 30.punktu, un Attīstības un tautsaimniecības komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT nosaukumu “Līvānu mežs” nekustamajam īpašumam, kas tiks izveidots, atdalot zemes vienību ar kadastra apzīmējumu 5084 011 0029 6,8 ha platībā no nekustamā īpašuma “Līvāni”, Rankas pagasts, Gulbenes novads, kadastra numurs 5084 008 0104.

2. MAINĪT nekustamā īpašuma lietošanas mērķi zemes vienībai ar kadastra apzīmējumu 5084 011 0029 6,8 ha platībā no – zeme, uz kuras galvenā saimnieciskā darbība ir lauksaimniecība (NĪLM kods 0101), uz – zeme, uz kuras galvenā saimnieciskā darbība ir mežsaimniecība (NĪLM kods 0201).

3. Lēmumu nosūtīt […] uz elektroniskā pasta adresi[…]

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis